**Délegyháza Község Önkormányzata Képviselő-testületének**

**10/2017.(VII.12.) önkormányzati rendelete**

**a hivatali helyiségen kívüli és a hivatali munkaidőn túli**

**házasságkötés engedélyezéséről és díjairól szóló 7/2016. (II.26.) önkormányzati rendelete módosításáról**

Délegyháza Község Önkormányzat Képviselő-testülete az anyakönyvi eljárásról szóló 2010. évi I. törvény 19. § (2) bekezdésében és 96. § a) - b) pontjában, és a közszolgálati tisztviselőkről szóló 2011. évi CXCIX. törvény 154. § (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva, a következőket rendeli el:

**1. §** A hivatali helyiségen kívüli és a hivatali munkaidőn túli házasságkötés engedélyezéséről és díjairól szóló 7/2016. (II.26.) önkormányzati rendelet 3.§ (4) bekezdése helyébe a következő rendelkezés lép:

„(4) A szolgáltatás igénybevevői a 2. §-ban foglaltak szerint megállapított díj megfizetése alól mentesülnek, amennyiben a felek valamelyikének állapota közeli halállal fenyeget, valamint az egészségügyi és szociális intézményben lebonyolított házasságkötés, vagy a házasulók bármelyikének a hivatali helyiségben való megjelenést lehetetlenné tevő egészségi állapota esetén.”

**2.§** Hatályát vesztia hivatali helyiségen kívüli és a hivatali munkaidőn túli házasságkötés engedélyezéséről és díjairól szóló 7/2016. (II.26.) önkormányzati rendelet 5.§-a.

**3. §** Ez a rendelet a kihirdetését követő napon lép hatályba.

Délegyháza, 2017. július 11.

 dr. Riebl Antal dr. Molnár Zsuzsanna

 polgármester jegyző

Kihirdetve:

Délegyháza, 2017. július 12.

 dr. Molnár Zsuzsanna

 jegyző